
 29.3.2014
 BG
 Официален вестник на Европейския съюз
 L 95/1
 РЕГЛАМЕНТ ЗА ИЗПЪЛНЕНИЕ (ЕС) No 322/2014 НА КОМИСИЯТА
 от 28 март 2014 година
 за налагане на специални условия, уреждащи вноса на фуражи и храни с произход или изпратени от Япония, след аварията в ядрената централа „Фукушима“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка ii) от него,
 като има предвид, че:
 (1)
 В член 53 от Регламент (ЕО) No 178/2002 се предвижда възможността от страна на Съюза да бъдат приети подходящи спешни мерки по отношение на храни и фуражи, внесени от трета държава, за защита на общественото здраве, здравето на животните или за защита на околната среда, когато рискът не може да бъде задоволително овладян чрез мерките, предприети поотделно от държавите членки.
 (2)
 След аварията в ядрената централа „Фукушима“ на 11 март 2011 г. Комисията бе уведомена, че нивата на радионуклиди в някои хранителни продукти с произход от Япония са надвишили приложимите в Япония нива, при които се предприемат действия по отношение на храните. Тъй като това замърсяване може да представлява заплаха за общественото здраве и за здравето на животните в Съюза, бе приет Регламент за изпълнение (ЕС) No 297/2011 на Комисията (2). Посоченият регламент бе заменен с Регламент за изпълнение (ЕС) No 961/2011 на Комисията (3), който впоследствие бе заменен с Регламент за изпълнение (ЕС) No 284/2012 на Комисията (4). Посоченият на последно място регламент бе заменен с Регламент за изпълнение (ЕС) No 996/2012 (5) на Комисията.
 (3)
 Регламент за изпълнение (ЕС) No 996/2012 бе неколкократно изменен, за да се вземе предвид развитието на обстановката. Тъй като Регламент за изпълнение (ЕС) No 996/2012 се прилага само до 31 март 2014 г. и с цел да се вземе предвид по-нататъшното развитие на обстановката, е целесъобразно да се приеме нов регламент.
 (4)
 При преразглеждането на действащите мерки бяха взети предвид предоставените от компетентните органи в Япония данни за повече от 85 000 случая на наличие на радиоактивност във фуражи и храни, различни от говеждо месо, и повече от 232 000 случая на наличие на радиоактивност в говеждо месо, през третия вегетационен период след аварията.
 (5)
 Тъй като в храните и фуражите с произход от префектура Фукушима продължават да се установяват нива на радиоактивност, които не отговарят на изискванията или показват значителни стойности, целесъобразно е да се запази съществуващото изискване за вземане на проби и анализ преди износ за Съюза за всички храни и фуражи с произход от посочената префектура. По отношение на такива фуражи и храни обаче следва да продължи да се прилага общото освобождаване от това изискване, например за алкохолни напитки и пратки за лична консумация.
 (6)
 Данните, представени от японските компетентни органи,